Bino Luwalira yabyogeredde mu bazadde n’abayizi ab’essomero lya Atlas High School e Gayaza ku mukolo kwe yateereddeko abayizi Abakristaayo 40 emikono.
“Eyo mu masabo gye mugenda okusaba obugagga teriiyo kalungi, sitaani bw’omuwa akagalo atwalira ddala n’omukono noolwekyo ebyo bye mukola ng’abaana balaba balowooza nti bye bituufu,” Luwalira bwe yagambye.
Luwalira yagambye nti abamu bali mu bizinensi kyokka baaziwongayo dda mu bikolwa ebya sitaani ne beerabira nti Katonda y’asinza amaanyi.
Yakuutidde abayizi okwewala ebikolwa ebya sitaani kubanga bakoze endagaano ey’olubeerera ne Katonda.
Akulira essomero lino, Muky. Sarah Serunjogi yagambye nti empisa n’eddiini babiteekako nnyo essira okulaba ng’abayizi tebonooneka.
lug_Latn lug_Latn lug_Latn lug_Latn lug_Latn